Պաշտոնական Երևանը քննադատում է Եվրասիական տնտեսական միությունում (ԵԱՏՄ) ու Հավաքական անվտանգության պայմանագրի կազմակերպությունում (ՀԱՊԿ) Հայաստանի դաշնակից Բելառուսի կողմից «Պոլոնեզ» տեսակի համազարկային կրակի ռեակտիվ համակարգերի վաճառքն Ադրբեջանին: «Դա այնքան էլ տրամաբանական չէ», այսօր «Ազատության» ֆեյսբուքյան ասուլիսում հայտարարել է փոխարտգործնախարար Ռուբեն Ռուբինյանը: